galenus.de-anatomicis-administrationibus-libri-ix 3.10
Τῆς δ’ οὖν ἐγχειρήσεως , ὡς ἐπὶ τῆς χειρὸς εἴρηται , κατορθωθείσης , τέτταρες ῥίζαι κατὰ τὴν ἀρχὴν τοῦ μηροῦ φανοῦνταί σοι τῶν εἰς τὸ δέρμα διασπειρομένων νεύρων , ἰσάριθμοι ταῖς τῶν μεγάλων νεύρων ἀρχαῖς τῶν εἰς τοὺς μῦς διασπειρομένων , καὶ γὰρ ἀπ’ ἐκείνων πεφύκασιν . μία μὲν οὖν ἐστιν ἡ τῶν προσθίων μυῶν ἄνωθεν κάτω κατὰ τὸ περικείμενον αὐτοῖς δέρμα πᾶν φερομένη καὶ διανεμομένη · ταύτης δ’ ἔνδον ἡ διὰ τοῦ βουβῶνος ἐποχουμένη τῷ μακρῷ καὶ στενῷ μυῒ , καὶ τρίτη παρὰ τὸν καλούμενον κόκκυγα , δυσθεωρητοτέρα τῶν προειρημένων , καὶ τετάρτη ταύτης ἔτι δυσθεωρητοτέρα κατὰ τὸ τρῆμα τοῦ τῆς ἥβης ὀστοῦ . καὶ γάρ τοι καὶ τὰ διαπίπτοντα πρὸς τὸ δέρμα νεῦρα ταύτῃ μὲν πάνυ μικρὰ καὶ ὄντως ἀραχνοειδῆ , τῶν δ’ ἄλλων ἁδρότερα , τὰ μὲν ὡς τρίχες εὐτραφεῖς , τὰ δὲ καὶ τριχῶν παχύτερα , κατὰ δὲ τὰς ῥίζας ἐνίοτε καὶ πάνυ σαφῆ . τὰ μὲν οὖν τοῖς προσθίοις ἐπιτεταμένα μυσὶν , εὔρωστον ὑμένα σὺν ἑαυτοῖς ἴσχοντα , τοῦ περικειμένου δέρματος ἀποξεσθέντος , αὐτίκα φαίνεται τὴν ῥίζαν ἔχοντα κατὰ τὸ μέσον τῆς προσθίας χώρας . οὐ χαλεπῶς δὲ φαίνεται καὶ τὰ διὰ τοῦ βουβῶνος ἐποχούμενα τῷ λεπτῷ καὶ στενῷ μυῒ . τὴν γὰρ ἔνδον ἅπασαν χώραν τοῦ τε μηροῦ καὶ τῆς κνήμης διαπλέκοντα σύγκειται · συμφέρεται γὰρ τῇ φλεβὶ μέχρι τῆς ἔνδον ἀποφύσεως τῆς κνήμης πρὸς τὸν ἀστράγαλον . τὸ δ’ ὑπόλοιπον τῆς ἔνδον χώρας τοῦ μηροῦ μικρὸν ἓν , ὡς εἴρηται , μόριόν τι τοῦ διὰ τοῦ τρήματος τοῦ τῆς ἥβης ὀστοῦ ἐκπίπτοντος νεύρου διαπλέκει . τοῦ δὲ λοιποῦ καὶ τετάρτου νεύρου τοῦ παρὰ τὸν κόκκυγα διεκπίπτοντος ὅλον σχεδόν τι τὸ ὀπίσω καὶ ἔξω τοῦ μηροῦ τὰς ἀποφύσεις λαμβάνει , πλὴν τοῦ πρὸς τῷ γόνατι πέρατος · ἐνταῦθα γὰρ ἕτερον νεῦρον διεκπίπτει κατὰ τὸν πλατὺν μῦν . ὥσπερ γε καὶ κατὰ τὸ πέρας αὐτοῦ πάλιν ἄλλο τὰ τῆς κνήμης ἐκτὸς διαπλέκει , ὡς εἴρηται , διότι καὶ τὸ ἔνδον αὐτῆς παρὰ τοῦ συγκαταφερομένου τῇ φλεβὶ νεύρου τὰς ἀπονεμήσεις ὑποδέχεται . λοιπὸν δὲ τὸ μὲν ὀπίσω μέρος τῆς κνήμης ἴδιον ἔχει νεῦρον , ἀπὸ τοῦ τὴν γαστροκνημίαν διαπλέκοντος ἀποσχιζόμενον · τὸ δὲ πρόσω τοῦ διαπλέκοντος τοὺς προσθίους μῦς τῆς κνήμης λαμβάνει τι μόριον . ἐπισκεψάμενος δ’ , ὡς ﻿ εἴρηται , τὰ τοῦ δέρματος νευρία σμικρὰ τὰ ἐπιπολῆς , ἀνάτεμνε τοὺς περὶ τὸν μηρὸν ἅπαντας μῦς , ὡς ἔμαθες ἐν τῷ πρὸ τούτου γράμματι . χωριζομένων γὰρ αὐτῶν ἀπ’ ἀλλήλων , αἱ τῶν μεγάλων νεύρων διανεμήσεις φαίνονται ἐναργῶς , φερομένων ἁπάντων αὐτῶν μεταξὺ τῶν μυῶν . καὶ τοίνυν καὶ τὰς ἀποφύσεις αὑτῶν διδόασι τοῖς πλησιάζουσιν . ὄψει δὲ τέτταρας ἀρχὰς , ἅς καὶ τῶν ἐπιπολῆς ἐθεάσω . καὶ γὰρ ἐκεῖναι τῶν διὰ βάθους ἀποσχίζονται , καὶ ποδηγήσουσί σε καὶ αὗται προτεθεωρημέναι πρὸς τὴν τῶν μειζόνων μυῶν εὕρεσιν . ἀλλὰ καὶ χωρὶς τῶν ἐπιπολῆς ἑτοίμως ὁρῶνται τῶν μεγάλων νεύρων αἱ ἀρχαὶ , τῶν μυῶν , ὡς ἔμαθες , ἀνατεμνομένων . εἰσὶ μὲν δὴ τρεῖς ἀρχαὶ τῶν νεύρων , ἀλλήλαις παραπλήσιαι τὸ μέγεθος , ἅς πρώτας ἐρῶ · τετάρτη δ’ ἐπ’ αὐταῖς ἄλλη μεγίστη διφυὴς , ὑπὲρ ἧς εἰρήσεται ὕστερον . τῶν τοίνυν τριῶν ἀρχῶν ἡ μέν τις εἰς τοὺς προσθίους μῦς κατασχίζεται μόνους , ἡ δ’ ἑτέρα παραφέρεται τοῖς μεγάλοις ἀγγείοις , αὐτοῖς τε τοῖς ἀγγείοις ἀποφύσεις ἀραχνοειδεῖς διδοῦσα καὶ τοῖς ψαύουσι μυσί · ψαύουσι δ’ αὐτῆς ὑποκείμενος μὲν ὁ μέγιστος τοῦ μηροῦ μῦς , ἐπικείμενος δὲ ὁ λεπτὸς καὶ στενὸς , ὅν πρῶτον ἀνατέμνομεν τῶν περὶ τὸν μηρὸν . ἡ δὲ λοιπὴ καὶ τρίτη τῶν νεύρων ἀρχὴ διεξέρχεται τὸ μέγα τρῆμα τοῦ τῆς ἥβης ὀστοῦ , καὶ δηλονότι τοὺς κατειληφότας αὐτὸ δύο μῦς μικροὺς , ἔνα καθ’ ἕτερον μέρος , ἔξωθεν μὲν τὸν ἕτερον , ἔσωθεν δὲ τὸν λοιπὸν , οὕς ἐν τοῖς κινοῦσι τὴν κατ’ ἰσχίον διάρθρωσιν ἤκουσας ὑπὸ τῶν ἀνατομικῶν παραλελεῖφθαι . σχίζεται δὲ τὸ νεῦρον τοῦτο δίχα , πρὶν διεξέρχεσθαι τοὺς μῦς · καὶ τῶν μερῶν αὐτοῦ τὸ μὲν ἕτερον ὑψηλότερον φερόμενον εἰς τὸν ἀπὸ τοῦ τῆς ἥβης ὀστοῦ πεφυκότα μῦν , ὅν δεύτερον ἔμαθες ἀνατέμνειν ὅλον , διασπείρεται · τὸ δὲ μεῖζόν τε καὶ ταπεινότερον , διεξελθὸν τὸ τρῆμα καὶ τοὺς ἀμφ’ αὐτὸ μῦς τοὺς μικροὺς , εἴς τε τὸν μέγιστον τοῦ μηροῦ μῦν κατασχίζεται , καὶ τινας ἀπονεμήσεις ἑαυτοῦ πάνυ λεπτὰς εἰς τοὺς πλησιάζοντας αὐτῷ μῦς τοὺς μικροὺς ἀποπέμπει . ταύτας οὖν τὰς τρεῖς ἀρχὰς θεασάμενος , ὡς εἶπον , ἐπὶ τὴν τετάρτην ἧκε , δυοῖν νεύρων μεγάλων ἐπὶ τὸ σκέλος καταφερομένων τε καὶ σχιζομένων ἄχρι δακτύλων ἄκρων . ἔσται δὲ καὶ αὕτη σαφὴς , ἀνατμηθέντων τῶν κατὰ τὰς πυγὰς μυῶν , οὕς ἔμαθες ἐν τῷ πρὸ τούτου λόγῳ κατὰ τὴν ἀνατομὴν τῶν κινούντων τὴν κατ’ ἰσχίον διάρθρωσιν . ἅμα δ’ αὐταῖς ἀνατετμήσθωσαν αἱ κεφαλαὶ τῶν περὶ τὸν μηρὸν μυῶν , οὕς ἐκφύεσθαι τοῦ κατ’ ἰσχίον ἔφην ὀστοῦ τέτταρας ὄντας . ὑποκείμενα γὰρ ἐκείναις φαίνεται τὰ μεγάλα νεῦρα , διεκπίπτοντα πρὸς τοὐκτὸς ἐκ τῶν ἔνδον μερῶν τοῦ πλατέος ὀστοῦ μετὰ καὶ τῶν ἐξ αὐτοῦ πεφυκότων νευρίων λεπτῶν . ἀλλ’ ἐκεῖνα μὲν εἰς τοὺς περὶ τὴν διάρθρωσιν ἔξωθεν ἅπαντας μῦς διασπείρεται , τόν τε πρῶτον ἁπάντων ἐπιπολῆς , ὅς εἰς τοὐπίσω τὴν διάρθρωσιν ἀπάγει , καὶ τὸν ὑπ’ αὐτῷ σαρκώδη τε καὶ μέγαν , καὶ τοὺς ὑπ’ αὐτὸν μικροὺς , ἕνα μὲν ἐκ τοῦ τοῦ λαγόνος ὀστοῦ φυόμενον , ἕτερον δὲ ἐκ τοῦ πλατέος , ὅς ἀεὶ πελιδνὸς φαίνεται , καὶ τρίτον ἐπ’ αὐτοῖς τὸν ἕτερον , τὸν ἀπὸ τοῦ τῆς ἥβης ὀστοῦ φερόμενον ἐπὶ τὸν μέγαν τροχαντῆρα τοῦ μηροῦ . ἀναλωθέντων δ’ εἰς τούτους τῶν λεπτῶν νεύρων , ἐνίοτε δὲ καὶ τισι τῶν εἰρημένων τεττάρων μυῶν κεφαλαῖς ἀπονεμήσεις διδόντων , μετὰ ταῦτα φαίνεται τὰ μεγάλα μόνα νεῦρα διὰ τῶν ὀπίσω μερῶν τοῦ μηροῦ φερόμενα , μεγίστην μὲν ἀπονέμησιν τῷ πλατεῖ διδόντα μυῒ , σαφῆ δὲ καὶ τοῖς ἄλλοις τρισὶν , ἐνίοτε δὲ καὶ τῷ μεγίστῳ τῷ κατὰ τὸν μηρόν . ὁ δέ γε πλατὺς μῦς οὐ μόνον ἄνω πρὸς τῇ κεφαλῇ , καθάπερ οἱ ἄλλοι , λαμβάνει τὸ νεῦρον , ἀλλὰ καὶ μετὰ ταῦθ’ ἕτερον , ἐπειδὰν τὸ μέσον τοῦ μηροῦ διέλθῃ τὰ μεγάλα νεῦρα , περὶ ὧν ὁ λόγος · ἀπὸ τούτου δὲ τοῦ νεύρου καὶ τὰ διεκπίπτοντα πρὸς τὸ δέρμα , ὡς μικρὸν ἔμπροσθεν εἴρηται . τὰ μὲν οὖν κατὰ τὸν μηρὸν οὕτως ἔχει .
Lemmas: ὁ δέ οὖν ἐγχείρησις , ὡς ἐπί ὁ χείρ λέγω , κατορθόω , τέσσαρες ῥίζα κατά ὁ ἀρχή ὁ μηρός φαίνω σύ ὁ εἰς ὁ δέρμα διασπείρω νεῦρον , ἰσάριθμος ὁ ὁ μέγας νεῦρον ἀρχή ὁ εἰς ὁ μῦς διασπείρω , καί γάρ ἀπό ἐκεῖνος φύω . εἷς μέν οὖν εἰμί ὁ ὁ πρόσθιος μῦς ἄνωθεν κάτω κατά ὁ περίκειμαι αὐτός δέρμα πᾶς φέρω καί διανέμω · οὗτος δέ ἔνδον ὁ διά ὁ βουβών ἐποχέομαι ὁ μακρός καί στενός μῦς , καί τρίτος παρά ὁ καλέω κόκκυξ , δυσθεώρητος ὁ προλέγω , καί τέταρτος οὗτος ἔτι δυσθεώρητος κατά ὁ τρῆμα ὁ ὁ ἥβη ὀστέον . καί γάρ τοι καί ὁ διαπίπτω πρός ὁ δέρμα νεῦρον ταύτῃ μέν πάνυ μικρός καί ὄντως ἀραχνοειδής , ὁ δέ ἄλλος ἁδρός , ὁ μέν ὡς θρίξ εὐτραφής , ὁ δέ καί θρίξ παχύς , κατά δέ ὁ ῥίζα ἐνίοτε καί πάνυ σαφής . ὁ μέν οὖν ὁ πρόσθιος ἐπιτείνω μῦς , εὔρωστος ὑμήν σύν ἑαυτοῦ ἴσχω , ὁ περίκειμαι δέρμα ἀποξέω , αὐτίκα φαίνω ὁ ῥίζα ἔχω κατά ὁ μέσος ὁ πρόσθιος χώρα . οὐ χαλεπός δέ φαίνω καί ὁ διά ὁ βουβών ἐποχέομαι ὁ λεπτός καί στενός μῦς . ὁ γάρ ἔνδον ἅπας χώρα ὁ τε μηρός καί ὁ κνήμη διαπλέκω σύγκειμαι · συμφέρω γάρ ὁ φλέψ μέχρι ὁ ἔνδον ἀπόφυσις ὁ κνήμη πρός ὁ ἀστράγαλος . ὁ δέ ὑπόλοιπος ὁ ἔνδον χώρα ὁ μηρός μικρός εἷς , ὡς λέγω , μόριον τις ὁ διά ὁ τρῆμα ὁ ὁ ἥβη ὀστέον ἐκπίπτω νεῦρον διαπλέκω . ὁ δέ λοιπός καί τέταρτος νεῦρον ὁ παρά ὁ κόκκυξ διεκπίτνω ὅλος σχεδόν τις ὁ ὀπίσω καί ἔξω ὁ μηρός ὁ ἀπόφυσις λαμβάνω , πλήν ὁ πρός ὁ γόνυ πέρας · ἐνταῦθα γάρ ἕτερος νεῦρον διεκπίτνω κατά ὁ πλατύς μῦς . ὥσπερ γε καί κατά ὁ πέρας αὐτός πάλιν ἄλλος ὁ ὁ κνήμη ἐκτός διαπλέκω , ὡς λέγω , διότι καί ὁ ἔνδον αὐτός παρά ὁ συγκαταφέρω ὁ φλέψ νεῦρον ὁ ἀπονέμησις ὑποδέχομαι . λοιπός δέ ὁ μέν ὀπίσω μέρος ὁ κνήμη ἴδιος ἔχω νεῦρον , ἀπό ὁ ὁ γαστροκνημία διαπλέκω ἀποσχίζω · ὁ δέ πρόσω ὁ διαπλέκω ὁ πρόσθιος μῦς ὁ κνήμη λαμβάνω τις μόριον . ἐπισκοπέω δέ , ὡς ﻿ λέγω , ὁ ὁ δέρμα νευρίον μικρός ὁ ἐπιπολή , ἀνατέμνω ὁ περί ὁ μηρός ἅπας μῦς , ὡς μανθάνω ἐν ὁ πρό οὗτος γράμμα . χωρίζω γάρ αὐτός ἀπό ἀλλήλων , ὁ ὁ μέγας νεῦρον διανέμησις φαίνω ἐναργής , φέρω ἅπας αὐτός μεταξύ ὁ μῦς . καί τοίνυν καί ὁ ἀπόφυσις ἑαυτοῦ δίδωμι ὁ πλησιάζω . ὁράω δέ τέσσαρες ἀρχή , ὅς καί ὁ ἐπιπολή θεάομαι . καί γάρ ἐκεῖνος ὁ διά βάθος ἀποσχίζω , καί ποδηγέω σύ καί οὗτος προθεωρέω πρός ὁ ὁ μέγας μῦς εὕρεσις . ἀλλά καί χωρίς ὁ ἐπιπολή ἑτοῖμος ὁράω ὁ μέγας νεῦρον ὁ ἀρχή , ὁ μῦς , ὡς μανθάνω , ἀνατέμνω . εἰμί μέν δή τρεῖς ἀρχή ὁ νεῦρον , ἀλλήλων παραπλήσιος ὁ μέγεθος , ὅς πρῶτος λέγω · τέταρτος δέ ἐπί αὐτός ἄλλος μέγας διφυής , ὑπέρ ὅς λέγω ὕστερον . ὁ τοίνυν τρεῖς ἀρχή ὁ μέν τις εἰς ὁ πρόσθιος μῦς κατασχίζω μόνος , ὁ δέ ἕτερος παραφέρω ὁ μέγας ἀγγεῖον , αὐτός τε ὁ ἀγγεῖον ἀπόφυσις ἀραχνοειδής δίδωμι καί ὁ ψαύω μῦς · ψαύω δέ αὐτός ὑπόκειμαι μέν ὁ μέγας ὁ μηρός μῦς , ἐπίκειμαι δέ ὁ λεπτός καί στενός , ὅς πρῶτος ἀνατέμνω ὁ περί ὁ μηρός . ὁ δέ λοιπός καί τρίτος ὁ νεῦρον ἀρχή διεξέρχομαι ὁ μέγας τρῆμα ὁ ὁ ἥβη ὀστέον , καί δηλονότι ὁ καταλαμβάνω αὐτός δύο μῦς μικρός , εἷς κατά ἕτερος μέρος , ἔξωθεν μέν ὁ ἕτερος , ἔσωθεν δέ ὁ λοιπός , ὅς ἐν ὁ κινέω ὁ κατά ἰσχίον διάρθρωσις ἀκούω ὑπό ὁ ἀνατομικός παραλείπω . σχίζω δέ ὁ νεῦρον οὗτος δίχα , πρίν διεξέρχομαι ὁ μῦς · καί ὁ μέρος αὐτός ὁ μέν ἕτερος ὑψηλός φέρω εἰς ὁ ἀπό ὁ ὁ ἥβη ὀστέον φύω μῦς , ὅς δεύτερος μανθάνω ἀνατέμνω ὅλος , διασπείρω · ὁ δέ μέγας τε καί ταπεινός , διεξέρχομαι ὁ τρῆμα καί ὁ ἀμφί αὐτός μῦς ὁ μικρός , εἰς τε ὁ μέγας ὁ μηρός μῦς κατασχίζω , καί τις ἀπονέμησις ἑαυτοῦ πάνυ λεπτός εἰς ὁ πλησιάζω αὐτός μῦς ὁ μικρός ἀποπέμπω . οὗτος οὖν ὁ τρεῖς ἀρχή θεάομαι , ὡς λέγω , ἐπί ὁ τέταρτος ἵημι , δύο νεῦρον μέγας ἐπί ὁ σκέλος καταφέρω τε καί σχίζω ἄχρι δάκτυλος ἄκρος . εἰμί δέ καί οὗτος σαφής , ἀνατέμνω ὁ κατά ὁ πυγή μῦς , ὅς μανθάνω ἐν ὁ πρό οὗτος λόγος κατά ὁ ἀνατομή ὁ κινέω ὁ κατά ἰσχίον διάρθρωσις . ἅμα δέ αὐτός ἀνατέμνω ὁ κεφαλή ὁ περί ὁ μηρός μῦς , ὅς ἐκφύω ὁ κατά ἰσχίον φημί ὀστέον τέσσαρες εἰμί . ὑπόκειμαι γάρ ἐκεῖνος φαίνω ὁ μέγας νεῦρον , διεκπίτνω πρός ἑκτός ἐκ ὁ ἔνδον μέρος ὁ πλατύς ὀστέον μετά καί ὁ ἐκ αὐτός φύζω νευρίον λεπτός . ἀλλά ἐκεῖνος μέν εἰς ὁ περί ὁ διάρθρωσις ἔξωθεν ἅπας μῦς διασπείρω , ὁ τε πρῶτος ἅπας ἐπιπολή , ὅς εἰς ὀπίσω ὁ διάρθρωσις ἀπάγω , καί ὁ ὑπό αὐτός σαρκώδης τε καί μέγας , καί ὁ ὑπό αὐτός μικρός , εἷς μέν ἐκ ὁ ὁ λαγών ὀστέον φύω , ἕτερος δέ ἐκ ὁ πλατύς , ὅς ἀεί πελιδνός φαίνω , καί τρίτος ἐπί αὐτός ὁ ἕτερος , ὁ ἀπό ὁ ὁ ἥβη ὀστέον φέρω ἐπί ὁ μέγας τροχαντήρ ὁ μηρός . ἀναλίσκω δέ εἰς οὗτος ὁ λεπτός νεῦρον , ἐνίοτε δέ καί τις ὁ λέγω τέσσαρες μῦς κεφαλή ἀπονέμησις δίδωμι , μετά οὗτος φαίνω ὁ μέγας μόνος νεῦρον διά ὁ ὀπίσω μέρος ὁ μηρός φέρω , μέγας μέν ἀπονέμησις ὁ πλατύς δίδωμι μῦς , σαφής δέ καί ὁ ἄλλος τρεῖς , ἐνίοτε δέ καί ὁ μέγας ὁ κατά ὁ μηρός . ὁ δέ γε πλατύς μῦς οὐ μόνος ἄνω πρός ὁ κεφαλή , καθά ὁ ἄλλος , λαμβάνω ὁ νεῦρον , ἀλλά καί μετά οὗτος ἕτερος , ἐπειδάν ὁ μέσος ὁ μηρός διέρχομαι ὁ μέγας νεῦρον , περί ὅς ὁ λόγος · ἀπό οὗτος δέ ὁ νεῦρον καί ὁ διεκπίτνω πρός ὁ δέρμα , ὡς μικρός ἔμπροσθεν λέγω . ὁ μέν οὖν κατά ὁ μηρός οὕτως ἔχω .